ቴድሮስ ኣብርሃ ምስ ኣየነይቲ ጋንታ ይጻወት?
ግጥም ሱፐር ዲቪዥን ኤ ዞባ ማእከል
ብቕድሚ ትማሊ ኣብ ስታድዩም ኣስመራ ኣብ ዝተኻየደ ግጥም ሱፐር ዲቪዥን ኤ፡ ኣስመራ ቢራ ንኣባሻውል፥ ደንደን ድማ ንዕዳጋ ሓሙስ ብተመሳሳሊ ውጽኢት 2ብ1 ረቲዐን። ኣስመራ ቢራ ብመገዲ ኤርምያስ ደበሳይን ርስቶም ኣለምን ብዝረኸበተን ክልተ ሸቶታት ክትዕወት እንከላ፡ ኣባሻውል ድማ ኣብ ውዱእ ግዜ ካብ ቴድሮስ ኣብርሃ ካብ ስዕረት ዘይተናግፋ ሸቶ ኣቑጺራ። ደጀን ትካቦን ዘርኢት ዮውሃንስን ንደንደን ሸቶ ዘመዝገቡ ተጻወትቲ እዮም። ዕዳጋ ሓሙስ ድማ ነታ መምለሲት ገዛ እትኾና ሸቶ ካብ ሳሙኤል ተስፋገርግሽ ረኺባ። ግጥም ሻምፕዮን ኵዕሶ እግሪ ስፐር ዲቪዥን ኤ ሎሚ መዓልቲ እውን ክቕጽል እዩ። እቲ ኣብ ስታድዩም ኣስመራ ዝካየድ ግጥም ንሲቲ ሰንተር ምስ ፓራዲዞ፥ ንሰገን ኮንስትራክሽን ድማ ምስ ቀይሕ ባሕሪ ካብ ሰዓት 2፡00 ድ.ቐትሪ ጀሚሩ ከራኽብ እዩ።
ኣባሻውል